Pielikums Nr.3

# Eiropas Savienības atbalsts enerģētikas jomā.

# Šajā pielikumā ir apkopota informācija par Eiropas Savienības fondu finansējumu, kas ticis piesaistīts, lai atbalstītu projektus atjaunojamo energoresursu un energoefektivitātes jomās 2007.- 2013.gada ES finanšu plānošanas periodā.

1. tabula

**ERAF finansējuma piesaiste 2007-2013, EUR**

| **Investīciju joma** | **Kopā** | **ES fondu finansējums un virssaistības** | **Nacionālais publiskais finansējums** | **Privātais kapitāls** |
| --- | --- | --- | --- | --- |
| **3.4.4. Mājokļu energoefektivitāte**  | **153 223 201,48** | **96 202 712,48** | **2 301 117** | **54 719 372** |
| 3.4.4.1.aktivitāte. Daudzdzīvokļu māju siltumnoturības uzlabošanas pasākumi | 144 018 733,48 | 89 299 361,48 (t.sk. virssaistības 11 382 974,48) | 0 | 54 719 372 |
| 3.4.4.2.aktivitāte. Sociālo dzīvojamo māju siltumnoturības uzlabošanas pasākumi | 9 204 468 | 6 903 351 | 2 301 117 | 0 |

3.4.4.1.aktivitātē „Daudzdzīvokļu māju siltumnoturības uzlabošanas pasākumi” līdz 2015.gada 1.oktobrim noslēgti 811 līgumi par projektu īstenošanu par Eiropas Reģionālās attīstības fonda finansējumu (turpmāk – ERAF) finansējumu 70 259 686,40 EUR, no tiem pabeigti 629 projekti par ERAF finansējumu 51 536 061,03 EUR. Projektu īstenošana turpinās.

3.4.4.2.aktivitātes „Sociālo dzīvojamo māju siltumnoturības uzlabošanas pasākumi” ietvaros ir īstenoti 55 projekti par ERAF finansējumu 5 164 740,45 EUR.

1. tabula

**Kohēzijas fonda finansējuma piesaiste 2007-2013, EUR**

|  |  |  |  |
| --- | --- | --- | --- |
| **Investīciju joma** | **Kopā** | **ES fondu finansējums un virssaistības** | **Privātais kapitāls** |
| **3.5.2. Enerģētika**  | **228 077 100** | **114 038 550** | **114 038 550** |
| 3.5.2.1.1.apakšaktivitāte. Pasākumi centralizētās siltumapgādes sistēmu efektivitātes paaugstināšanai | 168 897 766 | 84 448 883 | 84 448 883 |
| 3.5.2.2.aktivitāte. Atjaunojamo energoresursu izmantojošu koģenerācijas elektrostaciju attīstība | 59 179 334 | 29 589 667 | 1. 589 667
 |

3.5.2.1.1.apakšaktivitātes „Pasākumi centralizētās siltumapgādes sistēmu efektivitātes paaugstināšanai” ietvaros Kohēzijas fonda (turpmāk – KF) līdzfinansējums paredzēts siltumtrašu un katlu māju rekonstrukcijai un būvniecībai. Līdz 2015.gada 1.oktobrim ir noslēgti 136 līgumi par projektu īstenošanu par KF finansējumu 78 593 382,33 EUR, no tiem pabeigti 80 projekti par KF finansējumu 55 966 736,28 EUR.

3.5.2.2.aktivitātes „Atjaunojamo energoresursu izmantojošu koģenerācijas elektrostaciju attīstība” ietvaros ir noslēgti 10 līgumi par projektu īstenošanu par KF finansējumu 28 774 886 EUR, līdz 2015.gada 1.oktobrim būvniecības darbi ir noslēgušies visos projektos, bet vienā projektā vēl tiek veikta dokumentu pārbaude. Projektu īstenošanas rezultātā veikti ieguldījumi atjaunojamos energoresursus izmantojošu koģenerācijas elektrostaciju attīstībai Jelgavā, Jēkabpilī, Saldū, Rīgā, Gulbenē, Liepājā, Kārsavā, Valkā un Kuldīgā.

1. tabula

**Eiropas Enerģētikas tīkla finansējuma piesaiste, EUR**

|  |  |  |  |
| --- | --- | --- | --- |
| **Eiropas Enerģētikas tīkls**  | **Kopā** | **ES fondu finansējums** | **Privātais kapitāls** |
| Ģeoloģiskā un ekonomiskā izpēte par dabasgāzes pazemes krātuves iespējamo izveidi Latvijā, Dobeles rajonā (2009-2010) | 2 263 800 | 1 131 900 | 1 131 900 |
| Kurzemes loka ietekmes uz vidi novērtējums un trases izpēte (2009-2013) | 700 000 | 325 000 | 325 000 |
| Igaunijas-Latvijas trešā starpsavienojuma ietekmes uz vidi novērtējums un trases izpēte (2013-2015) | 1 000 000 | 500 000 | 500 000 |

Projekts *Dobeles ģeoloģiskā un ekonomiskā izpēte par dabasgāzes pazemes krātuves iespējamo izveidi* ir noslēdzies 2010.gada novembrī. Projekta ietvaros tika noteikts, ka Dobeles struktūra ir piemērota pazemes gāzes krātuves ierīkošanai. Turklāt, tā potenciāli varētu kļūt par lielāko pazemes gāzes krātuvi Eiropas Savienībā.

*Kurzemes loka ietekmes uz vidi novērtējuma un trases izpētes* projekts ir noslēdzies 2013.gada 5.aprīlī. Projekta rezultātā tika izvērtēta Kurzemes loka ietekme uz vidi, kas nepieciešams Kurzemes loka izbūves uzsākšanai.

*Igaunijas- Latvijas trešā starpsavienojuma ietekmes uz vidi novērtējums un trases izpētes* projekts noslēgsies 2015.gada 31.decembrī. 2012.gada 21.februārī ticis parakstīts nodomu protokols starp PSO „Elering AS”, Latvijas PSO AS „Augstsprieguma tīkls” un AS „Latvijas Elektriskie tīkli” par sadarbības principiem. 2012.gadā sākumā Latvijas puse pieteicās TEN-E līdzfinansējumam uz 2013.gadu trases izpētes un IVN veikšanai Latvijas teritorijā. TEN-E – līdzfinansē projekta izpētes un infrastruktūras izbūves darbus.

1. tabula

**Eiropas Enerģētikas atjaunošanas programmas un Eiropas infrastruktūras savienošanas instrumenta** **finansējuma piesaiste, EUR**

|  |  |  |  |
| --- | --- | --- | --- |
| **Eiropas Enerģētikas atjaunošanas programma / Eiropas infrastruktūras savienošanas instruments** | **Kopā** | **ES fondu finansējums** | **Privātais kapitāls** |
| Kurzemes loka 1. un 2. posms (2009-2014) | 88 298 676 | 44 000 000 | 44 298 676 |
| Kurzemes loka 3.posms (2014-2019) | 122 420 000 | 55 089 000 | 54 966 580 |
| Latvijas-Igaunijas 3.starpsavienojums (2015-2020) | 172 771 000 | 112 301 000 | 60 470 000 |
| Latvijas-Lietuvas gāzes starpsavienojums (2009-2013) | 33 000 000 | 12 940 000 | 12 940 000 |

Kurzemes loka jauno 330 kV elektrolīniju kopējais garums plānots ap 330 km, jauda – 800 MW, izmaksas – ap 220 milj. *euro*, pusi no kā segs Eiropas Komisija līdzfinansējuma programmu ietvaros - no Eiropas Enerģētikas atjaunošanas programmas (European Energy Programme for Recovery) un Eiropas infrastruktūras savienošanas instrumentu (Connecting Europe Facility) līdzekļiem.

*1.posms:* 330 kV kabeļa izbūve starp apakšstaciju „Rīgas TEC-1” ar apakšstaciju „Imanta”, bija pabeigta 2013.gada 25.septembrī. Ar šā posma realizāciju un pēc Kurzemes loka izbūves tiks likvidēta elektrisko savienojumu „šaurā vieta” starp Latvijas centru un Rietumiem, kas dažos gadījumos, nepietiekamās kapacitātes dēļ, ierobežo elektroenerģijas apjoma tranzīta plūsmas.

2.posms – 330 kV augstsprieguma elektropārvades līnija Grobiņa–Ventspils – ir ieslēgta  zem sprieguma 2014.gada 1.jūlijā. Otrā posma kopējās izmaksas ir 63,8 miljoni *euro*. Kurzemes loka posma Grobiņa – Ventspils jaunā 330 kV elektropārvades līnija ievērojami paaugstinās energoapgādes drošumu Latvijā un Kurzemē.

3.posms paredz noslēgt Kurzemes loka izbūvi ar posmu Ventspils – Tume – Imanta. 2014.gada novembrī Kurzemes loka posma „Ventspils-Tume-Imanta” izbūvei ir piešķirts Eiropas līdzfinansējums 45% apmērā no Eiropas infrastruktūras savienošanas instrumentu (Connecting Europe Facility) līdzekļiem.

Trešais Latvijas - Igaunijas elektropārvades tīkla starpsavienojums nodrošinās starpvalstu caurlaides spējas palielināšanai un pārslodžu likvidēšanai Igaunijas-Latvijas pārvades šķērsgriezumā. Pēc projekta izbūves ir paredzēts caurlaides spējas palielinājums 500/600MW abos virzienos. Projekta ietvaros paredzēts izbūvēt 330kV elektropārvades  augstsprieguma līniju ar kopējo garumu Latvijas un Igaunijas teritorijā ap 200 km starp apakšstacijām Kilingi-Nimme Igaunijā un Rīgas TEC2 Latvijā. Jaunā elektropārvades līnija Latvijā un Igaunijā tiks izbūvēta pārsvarā pa jau eksistējošām elektropārvades līniju trasēm. Projekta izmaksas Latvijas teritorijā ir plānotas ap 100 milj.EUR un daļēji tiks segtas no Eiropas infrastruktūras savienošanas instrumentu (Connecting Europe Facility) līdzekļiem.

Latvijas - Lietuvas gāzes starpsavienojuma kapacitātes palielināšanas projekts ir veiksmīgi noslēdzies 2013.gada decembrī. Šī projekta rezultātā ir tikusi palielināta Latvijas-Lietuvas gāzes starpsavienojuma kapacitāte līdz 6milj m3/dienā.

Ekonomikas ministre D.Reizniece-Ozola

15.01.2016 12:21

936

Sils, 67013036

Ingars.Sils@em.gov.lv

Bogdanova, 67013113

Olga.Bogdanova@em.gov.lv

Strautiņa, 67013087

Sintija.Strautina@em.gov.lv

Iļjina, 67013095

Inga.Iļjina@em.gov.lv

Pētersone, 67013170

Andžela.Pētersone@em.gov.lv